Assembly (tapahtuma)

Assembly (puhekielessä usein Assyt) on Suomessa järjestettävä tietokonefestivaali, joka on lajissaan maailman suurimpia. Vuodesta 1992 lähtien järjestetty tapahtuma oli alun perin demoskene-kulttuurin keskeinen vuosittainen tapahtuma, mutta nykyisin ennen kaikkea pelaajien tapahtuma. Suuri osa kävijöistä tuo tapahtumaan omat tietokonelaitteistonsa, joilla voi muun muassa hyödyntää tapahtuman nopeaa verkkoyhteyttä.

Vuodesta 2007 lähtien tapahtumaa on järjestetty kaksi kertaa vuodessa, joista Assembly Winter alkuvuodesta, yleensä helmikuussa ja Assembly Summer kesäisin, yleensä elokuussa. Molemmat tapahtumat pidetään Helsingin Messukeskuksessa. Talvitapahtuma keskittyy pelaamiseen, kesätapahtuma jatkaa perinteistä Assembly-perinnettä laaja-alaisena tietokonefestivaalina.

Muiden demopartyjen tapaan Assemblyn ohjelmaan kuuluu kilpailut eli kompot, joita järjestetään useissa kategorioissa, kuten demoissa, tietokonegrafiikassa ja musiikissa. Perinteisten ja tärkeimpien kompojen rinnalle on vuodesta 1994 alkaen otettu myös pelikompoja. Verkkopelit muodostavat nykyään tärkeän osan Assemblyä. Assemblyillä esiintyi artisteja ja DJ:itä, muun muassa Machinae Supremacy on esiintynyt kahdesti ja viimeksi vuonna 2011.

Assemblyn järjestämisestä vastaa yli kahdesta sadasta vapaaehtoisista koostuva Assembly Organizing, muodollisesti Assembly Organizing Oy. Pääjärjestäjinä ovat lähes koko tapahtuman historian toimineet Pekka Aakko (Pehu/Accession) ja Jussi Laakkonen (Abyss/Future Crew).

 Historiaa 

Ensimmäisen kerran Assembly järjestettiin 24.-26. heinäkuuta vuonna 1992 Kasavuoren koulukeskuksessa Kauniaisissa, ja se oli jo tällöin yli 700 kävijällään suurin Suomessa koskaan järjestetty demotapahtuma ja lanparty. Seuraavina vuosina tapahtuman kävijämäärä moninkertaistui vuosittain, jota heijastaa myös tapahtumapaikan koon kasvaminen. Vuonna 1994 tapahtuma järjestettiin jo Helsingin jäähallissa ja vuodesta 1995 Helsingin messukeskuksessa. 

CNN on tehnyt lyhyen katsauksen tapahtumaan vuonna 1994.

Vuonna 1999 Assembly siirtyi Hartwall-areenalle. Vuonna 2014 Summer Assembly siirtyi jälleen Helsingin Messukeskukseen tapahtuman kasvun johdosta.

Vuonna 2007 alkaneet Assembly Winter -tapahtumat järjestettiin ensin Tampereella Tampereen Messu- ja Urheilukeskuksessa. Vuosina 2010-2013 talvitapahtuma järjestettiin Helsingissä Kaapelitehtaalla. Vuodesta 2014 lähtien Assembly Winter on järjestetty Helsingin Messukeskuksessa.

Assemblyä on kritisoitu jo lähes alkuvuosista alkaen asiaan perehtymättömien vieraiden houkuttelusta esimerkiksi lehtimainoksin sekä liiallisesta kaupallisuudesta. Demopartyt olivat perinteisesti olleet underground-tapahtumia, joista eivät edes tienneet juuri muut kuin piireissä liikkuvat. Nykyisin demoskene on avoimempi kuin 1990-luvun alkupuolella, mutta esimerkiksi pelaajien haluttomuus sulkea koneidensa näytöt kilpailujen ajaksi on aiheuttanut ristiriitatilanteita vielä viime vuosinakin.

Vuodesta 2015 lähtien näyttöjä ei ole tarvinnut sulkea.


Vuodesta 2000 alkaen Assembly on huomioinut demoskeneläiset erityisryhmänä tarjoamalla kunnostautuneille demontekijöille - niin uusille kuin vanhoillekin - mahdollisuuden halvempiin oldskool-lippuihin ja päähallista erilliseen oldskool-alueeseen. Tietoinen keskittyminen demoskeneen on onnistunut pitämään tapahtuman suosittuna myös alkuperäisen kohderyhmänsä keskuudessa, minkä ansiosta Assembly ei ole pelkistynyt pelkäksi valtavaksi LAN-tapahtumaksi tanskalaisen vastineensa The Partyn tapaan.

9. marraskuuta 2006 Assembly sai Mindtrek Grand Prix -pääpalkinnon, 20 002 euroa. Kilpailun päätuomari Risto Linturi sanoi palkinnon heijastavan mm. sitä, että tapahtuma on osaltaan vaikuttanut esimerkiksi menestyneen suomalaisen peliteollisuuden syntymiseen.

2. elokuuta 2015 Yleisradio esitti Assemblyjen demokompon suorana Yle TV2:lla. Osana demokompon televisioesitystä esitettiin kommentaattorien mielipiteitä demoista ja studiosegmentti.

Vuonna 2018 Telia osti enemmistöosuuden Assembly Organizing Oy:stä. samana vuonna assembly järjestää CS:GO turnauksen Gamexpo 2018 tapahtumassa.

Vuonna 2023 Telia myi kaikki osakkeensa Assembly Organizing Oy:stä tämän yrityksen johdolle, ja pitkäaikaisille tapahtuman järjestäjille.

 Boozembly 
Vuodesta 1995 asti läheisissä metsissä alettiin järjestää varjotapahtumana Boozemblyä, joka on tapaamispaikka sekä Assemblyn virallisille kävijöille, että ulkopuolisille tietokoneharrastajille ja heidän kavereilleen. Boozemblyssä on mahdollista käyttää päihteitä, mikä ei ole sallittua Assemblyillä. Myöhemmin it-alan yritykset ovat sponsoroineet Boozemblyyn ilmaisia alkoholijuomia. Boozemblystä on Assemblyn tavoin muodostunut tärkeä osa Suomen demoskene-kulttuuria.Skrolli-lehden Assyspessu 

 Korona-ajan vaikutukset tapahtumaan 
Poikkeuksellisesti Assembly Winter 2021 ja Summer 2020 -tapahtumat järjestettiin verkon välityksellä Messukeskuksen sijaan koronaviruspandemian takia. Assembly Summer 2021 -tapahtuma siirrettiin ensin lokakuulle 2021, mutta jouduttiin lopulta perumaan kokonaan.

 Nykytilanne 

Assembly on edelleen kansainvälisesti arvostetuimpia ja suurimpia demotapahtumia. Vuonna 2003 se houkutteli Hartwall Areenalle noin 6 600 kävijää kotimaasta ja ulkomailta, ja näistä yli kolmella tuhannella oli mukana oma tietokone. Vuoden 2009 tietojen mukaan kävijämäärä on vakiintunut reiluun 5 000:een.

 Järjestetyt tapahtumat 

+ Assembly, Assembly Summer ja Assembly Winter tapahtumat ja niiden sijaintiTapahtuma Vuosi Pvm Paikka Kaupunki Merkittäviä asioitaAssembly1992 24.–26.7. Kasavuoren koulukeskusKauniainenAssembly1993 30.7.–1.8. Nikkarin yläasteKeravaSecond Reality -demon julkistusAssembly1994 5.–7.8. Helsingin JäähalliHelsinkiAssembly1995 10.–13.8. Helsingin MessukeskusHelsinki, PasilaAssembly Organizing Oy perustettiinAssembly1996 16.–18.8. Helsingin MessukeskusHelsinki, PasilaAssembly1997 8.–10.8. Helsingin MessukeskusHelsinki, PasilaAssembly1998 7.–9.8. Helsingin MessukeskusHelsinki, PasilaAssembly1999 6.–8.8. Hartwall AreenaHelsinki, Pasila Eurohinnat lippuihinAssembly2000 3.–6.8. Hartwall AreenaHelsinki, PasilaAssembly2001 2.–5.8. Hartwall AreenaHelsinki, PasilaAssembly2002 1.–4.8. Hartwall AreenaHelsinki, Pasila Variform -demon julkistusAssembly2003 3.–7.8. Hartwall AreenaHelsinki, PasilaAssembly2004 12.–14.8. Hartwall AreenaHelsinki, PasilaAssembly2005 28.–31.7. Hartwall AreenaHelsinki, PasilaAssembly2006 3.–6.8. Hartwall AreenaHelsinki, PasilaWinter Assembly julkistettiin, "1995" -demon julistusAssembly Winter2007 27.–29.4. PirkkahalliTampereAssembly Summer2007 2.–5.8. Hartwall AreenaHelsinki, PasilaAssembly Winter2008 22.–24.3. Messu ja UrheilukeskusTampereAssembly Summer2008 31.7.–3.8. Hartwall AreenaHelsinki, PasilaMega Screen (75×13)Assembly Winter2009 20.–22.2. Messu ja UrheilukeskusTampereAssembly Summer2009 6.–9.8. Hartwall AreenaHelsinki, PasilaAssembly Winter2010 22.–24.1. Helsingin KaapelitehdasHelsinki, RuoholahtiTapahtuma siirrettiin HelsinkiinAssembly Summer2010 5.–8.8. Hartwall AreenaHelsinki, PasilaAssembly Winter2011 11.–13.2. Helsingin KaapelitehdasHelsinki, RuoholahtiAssembly Summer2011 4.–7.8. Hartwall AreenaHelsinki, PasilaAssembly Winter2012 24.–26.2. Helsingin KaapelitehdasHelsinki, RuoholahtiAssembly Summer2012 2.–5.8. Hartwall AreenaHelsinki, PasilaMega ScreenAssembly Winter2013 22.–24.2. Helsingin KaapelitehdasHelsinki, RuoholahtiAssembly Summer2013 1.–4.8. Hartwall AreenaHelsinki, PasilaAssembly Winter2014 31.1.–2.2. MessukeskusHelsinki, PasilaTapahtuma siirrettiin Pasilaan, Messukeskukseen.Assembly Summer2014 31.7.–3.8. MessukeskusHelsinki, PasilaTapahtuma palasi MessukeskukseenAssembly Winter2015 30.1.–1.2. MessukeskusHelsinki, PasilaAssembly Summer2015 30.7.–2.8. MessukeskusHelsinki, PasilaTapahtuma-alue jaettiin kahteen osaan, Non-Stop ja Compo-area.Assembly Winter20165.–7.2.MessukeskusHelsinki, PasilaAssembly Summer20164.8.–7.8.MessukeskusHelsinki, PasilaTapahtuma-alue muutettiin kokonaan Non-StopiksiAssembly Winter20173.–5.2.MessukeskusHelsinki, PasilaK22-paikat kokeilussa.Assembly Summer20173.8.–6.8.MessukeskusHelsinki, PasilaScene Lounge, VIP Lounge, K22-paikat + EPIC-paikat.Assembly Winter20182.–4.2.MessukeskusHelsinki, PasilaAssembly Summer20182.8.–5.8.MessukeskusHelsinki, PasilaAssembly Winter20191.–3.2.MessukeskusHelsinki, PasilaAssembly Summer20191.8.–4.8.MessukeskusHelsinki, PasilaSuurimmat Assemblyt koskaan. Toisessa hallissa vain kuulokkeille tarkoitettu alue ja perhepaikat sekä suuri Expo-alue.Assembly GameXpo201915.–17.11.MessukeskusHelsinki, PasilaKolmas Assembly-tapahtuma, joka järjestetään samaan aikaan GameXpo-tapahtuman kanssa.Assembly Winter202020.–23.2.MessukeskusHelsinki, Pasila4-päiväinen Winter-tapahtuma.Assembly Online202014.–18.10.N / AN / AKoronaviruspandemian takia Assemblyt siirtyivät verkkoon, kuitenkin myös fyysistä ohjelmaa oli yhteistyökumppaneiden tiloissa.Assembly Online20218.–28.3.N / AN / AToinen online-tapahtuma keskittyi peleihinAssembly Creative Tech20215.11.OopperataloHelsinki, Taka-TöölöDemoskeneen keskittynyt yhden illan tapahtuma, jossa oli pari keskeistä kompoa.Assembly Winter20221.4.–3.4.MessukeskusHelsinki, PasilaAssembly Summer20224.8.–7.8.MessukeskusHelsinki, PasilaAssembly Winter202323.2.–26.2.MessukeskusHelsinki, PasilaAssembly Summer20233.8.–6.8.MessukeskusHelsinki, PasilaAssembly x PowerPark20238.9.–10.9.Power ParkAlahärmäAssembly Winter202423.9-25.9MessukeskusHelsinki, Pasila

 Kompot 
Tapahtumassa kilpaillaan mm. seuraavissa lajeissa, tosin kompot vaihtelevat jonkin verran vuosittain:
 Demo sekä 1 ja 4 kilotavun intro (kokorajoitettu demo). Vanhoille laitteille on oma sarjansa. Wild Demo-sarja on tarkoitettu mobiililaitteille,selaimessa ajettaville esityksille ja muihin yleisestä poikkeavalle alustoille.
 Oldskool-kompot, eli vanhoille laitteille toteutettu demo, musiikki ja grafiikka. Oldskool-kompot korvasivat Commodore 64 -kilpailut 2000-luvun vaihteessa.
 Grafiikka, eli liikkumattomat kuvat. Aiemmin jaoteltu koneen mukaan ja myöhemmin piirrettyyn ja mallinnettuun; nykyisin jaotteluna piirretty ja vapaasarja sekä extreme-grafiikka. Vanhempien laitteiden "pikseligrafiikka-kompo" järjestettiin erikseen 2018 ja 2019.
 Musiikki. Aluksi tracker-musiikki, myöhemmin jaottelu tyylin (esim. tanssi- vai kuuntelumusiikki) eikä formaatin mukaan. Lisäksi fast music, jossa aikaa tekemiseen on vähän. 2018 tracker-musiikkikompo teki paluun.
 Pelinkehitys
 Lyhytelokuva vapaamuotoisille videoille ja real wild reaaliaikaisille julkaisuille, joita ajetaan muihin kompoihin sopimattomilla tietokoneilla (aiemmin nimellä wild demo)
 Levykkeen ja CD:n heitto ja kori- sekä jalkapallo
 Dance Dance Revolution, Counter-Strike, StarCraft 2 sekä useita muita pelikilpailuja

 Voittajat 
+ Assembly-tapahtumien demo- ja introkilpailujen voittajatVuosi Amiga demo PC demo C64 demo Amiga intro PC 64K intro1992Sound Vision (Reflect)Unreal (Future Crew)Gunnar 2 (Dual Crew)Repo (Vectra)N/A1993Extension (Pygmy Projects)Second Reality (Future Crew)Four years (Origo Dreamline)Bananamen (Stellar)Eclipse (EMF)1994Mindflow (Stellar)Verses (EMF)Attack of Stubidos 3 (Beyond Force)G-Force (Pygmy Projects)Airframe (Prime)1995ZIF (Parallax)Stars (NoooN)Extremes (Byterapers)Fad (Sonik Clique)Drift (Wild Light)1996Sumea (Virtual Dreams)Machines of Madness (Dubius)Follow the Sign 3 (Byterapers)Pure (Sonik Clique)Blind (Eufrosyne)1997Pulse (Nerve Axis)Boost (Doomsday)Speedway (Panic)911 (Limbo)Mainstream (Moottori)1998Relic (Nerve Axis)Gateways (Trauma)Speedway 2 (Panic)Edit 0.5 (Haujobb)Oxygen (Coral)1999Beats (Loveboat)Non-3D:Gasoline (Recreation)Speedway 3 (Panic)älä ota sitä vakavasti (Da Jormas)Viagra (Mewlers)3D:Virhe (Maturefurk)VuosiCombined demoOldskool demoCombined 64K intro2000Spot (Exceed)Oldskool Trippin (Haujobb)Dead Flowers (Haujobb)2001Lapsuus (Maturefurk)Riyadh (Bandwagon)Sonnet (Threestate)2002Liquid... Wen? (Haujobb)Impossiblator 2 (PWP)Squish (AND)2003Legomania (Doomsday)Robotic Liberation (PWP)Zoom 3 (AND)2004Obsoleet (Unreal Voodoo)Halfway There (Dekadence)The Prophecy — Project Nemesis (Conspiracy)2005Iconoclast (ASD)Boogie Factor (Fairlight)Che Guevara (Fairlight)2006Starstruck (The Black Lotus)Fruitcake (RNO)Dead Ringer (Fairlight)2007Lifeforce (ASD)High Hopes (Aspekt)Basic Facts About Design (Immersion)2008Within Epsilon (Pyrotech)Renaissance (Byterapers)Panic Room (Fairlight)2009Frameranger (Fairlight, CNCD, & Orange)3½ Inches Is Enough (Unreal Voodoo)Transform (Ate Bit)2010Happiness is right around the bend (ASD)Grind (Dekadence & Accession)x marks the spot, Function-X invitation (Portal Process)2011Spin (ASD)Chaotic (Dekadence)Peruttu osallistujien puutteen vuoksiVuosiCombined demoOldskool demoCombined 4k IntroCombined 1k Intro2012Spacecut (CNCD)Conservative Megademo (PWP)Fireflies (Blobtrox)Embers (TDA)2013return (pyrotech)Norwegian Pillow (Dekadence)Highway 4k (HBC)Tendrils (Traction + Fit)2014Black And White Lies (One Studio Off)Sliced & Diced (Dekadence)Splash (Unknown Artists)Superstructure (TDA)2015Monolith (ASD)Carbon Based (Dekadence)Hydrokinetics (Prismbeings)||BLCK4777 (p01 / ribbon)
|-
|2016||colspan=2|Gestalt (Quite vs T-Rex)||Malf*cktion (Byterapers)||Outcast (Unknown Artists)||Escape through subspace 1K (Seven/Fulcrum)
|-
|2017||colspan=2|Zoomin (Adapt)||My Summer Demo (Byterapers)||Primordial Soup (Faemiyah)||VOLTRA (RIBBON)
|-
|2018||colspan=2|Number one / Another one (CNCD/Fairlight)||Shattered Minds (Byterapers)||Core Critical (HBC)||geelimanipulaatio (gib3, tix0)
|-
|2019||colspan=2|Chroma Space (adapt)||PYO PYO (Rustbloom)||Stormriders (Unknown Artists & XZM)||Searching for the silver lining (Seven)
|-
|2020||colspan=2|ember dream (adapt)||Fantomas (Siesta)||VIRGO 1302 (HBC)||MONOSPACE (RIBBON)
|-
|2021||colspan=2|Trippus Lunaticus (Extream)||colspan=3 align="center"|Ei järjestetty Assembly Creative Tech 2021 -tapahtumassa
|-
|2022||colspan=2|shine n flow (adapt)||Porridgy (hedelmae)||Thir(s)ty (First) (oo)||Vivid pixels (Digimind)
|-
|2023||colspan=2|The Legend of Sisyphus (ASD)||The Scroll of Antonius (Fairlight)||monoscan (McBurrobit)||EXPI (p01 / ribbon + pestis / brainlez Coders!)
|-
|2024||colspan=2|THE MESSAGE (Gray Marchers)||Transcend the Game (PWP)||Olkiluoto 3-2-1 (Faemiyah)||Building from bedrock 1K'' (Fulcrum)

 Katso myös 
 Demoskene
 Demo
 Alternative Party
 Breakpoint

 Lähteet 

 Aiheesta muualla 

 Tapahtuman kotisivut
 Ylen Elävä arkisto: Assembly – demojuhlasta tietokonekulttuurin suurtapahtumaksi
 Assembly Winning Demos Youtube.com

Luokka:Demopartyt
Luokka:Tietotekniikka-alan tapahtumat
Luokka:Verkkopelitapahtumat
Luokka:Suomen tapahtumat
Luokka:Seulonnan keskeiset artikkelit